אני מאמינה ששחרור האישה יתאפשר כשנשים תדענה לבטא הומור וביקורת עצמית, ללא עיסוק בתחושות קיפוח מצד גברים, אלא על ידי מציאת נתיבים לבנות יחד איתם שותפות זהה ושוות זכויות, מתוך מקום של עוצמה.
אני מאמינה בחריצות ובהתמדה, בהגינות וביושר אישי, בשאיפה למצוינות ובמיצוי הפוטנציאל הקיים בכל אדם. אני פועלת לאור ערכים אלה הן בחיי האישים והן כאשת מקצוע.
אני מאמינה בקיום אורח חיים בריא, תוך שמירה על הסביבה שבה אנו חיים. ערכים אלה באים לידי ביטוי הן בעבודתי המקצועית והן בחיי האישיים. אני פועלת לקידום השקיפות והעלאת המודעות בקידום הבריאות בתעשיית המזון וההסעדה בישראל.
במאה ה-21 מתחוללת מהפכה בהתנהלות האנושית, כך שכולנו נדרשים למנכ”ל את חיינו ואת עבודותינו. האינטליגנציה התוצאתית, שהיא היכולת לניהול עצמי ממוקד תוצאות, היא המכריעה את מידת ההצלחה לאורך זמן והיא ניתנת לשיפור שיטתי.